Grūstė

Grūstė on küla Leedus Mažeikiai rajoonis Seda vallas.

Grūstė asub Varduva jõe ääres. Osaliselt ulatuvad külla Varduva maastikukaitseala ja Natura 2000 ala Varduva jõgi.https://www.geoportal.lt/map/

Osa külast jääb Ylakiai valda, kus moodustab administratiivselt samanimelise küla.

Küla on esmamainitud 1253. (Grunstė) ja seejärel 1426. aastal (Grunsten).Lietuvių enciklopedija. – Boston, 1956. – Kd. 7. – Lk. 535. Neil aegadel jäi küla kuralaste Ceklise muinasmaakonda. Samas on oletatud, et see kohanimi käib Bareikiai kohta ja Grūstė küla on esmamainitud alles 1667. aastal.Rita Regina Trimonienė. Konfesinės problemos Žemaitijoje: stačiatikiai XVI a. II pusėje // Lituanistica. – 2008, Kd. 54, Nr. 2(74), Lk. 11

Aastal 1806 ehitati Grūstėsse kabel, mis on Seda kiriku abikirikuks. Aastal 1935 olid külas postkontor ja vesiveski.Lietuviškoji enciklopedija. – Kd. 9. – Lk. 719. Aastal 1948 avati seal kool, mis tegutses aastani 1977.

Külas asus varem allikaga Darata küngas, mis tasandati maaparandustööde käigus. Selle kohta on räägitud arvukalt legende, sealhulgas on paika kirjeldatud ka kui vana kabeli asupaika. Ka Juzumase künkal ja vanal kalmistul asunud kabelid. Teine sealne küngas, Trummimägi, sai legendide kohaselt oma nime sellest, et seal olevat olnud vahimehed, kes vaenlaste lähenedes hakkasid trumme põristama ja rahvast lahingusse kutsuma. Künkal asusid varem ristid, sinna olid maetud sõdades langenud lätlased. Rahvasuu rääkis, et mäe all olevat olnud vangikoopad, kuhu keegi oli kunagi tüdrukuid aheldanud. Kui need avastati, old tüdrukuist järgi jäänud vaid kondid; nende mälestuseks olevat siis mäele ristid üles seatud. Ka jutustati, et tundmatud olevat päris tihti seal mäel öösiti lõket tegemas käinud. Mockause allika vesi sisaldas palju broomi; rahvasuu rääkis, et selle kohal asunud varem kirik. Grūstė sood pidas vanarahvas aga endise linna asemeks ja halvaks paigas, ei käidud seal ise ega lubatud sinna teisigi.Vaitkevičius V. Senosios Lietuvos šventvietės. Žemaitija, Vilnius 1998, 163–166 lk.

Elanikkond

<tr valign=top><td>
 297 (1902)
 385 (1923)
 345 (1959)
 264 (1970)
 166 (1979)
<td>
 146 (1985)
 108 (1989)
 92 (2001)
 70 (2011)
 56 (2021)

 Viited 

 Välislingid 
Küla Mažeikiai piirkonna entsüklopeedias

Kategooria:Mažeikiai rajooni külad